
ad suae naturae consortem descendisset. Ascendit Jesus in "a\
captivam duxit captivitatem, accepit dona in hominibtis. Qui descen-
dit, ipse est qui ascendit super omnes coelos ut impleret omnia. Et
ipse dedit alios apostolos, alios prophetas, alios evangelistas, alios
pastores et magistros in perfectionem sanctorum.

[7. Aperti sunt cceli. Non sufficit unum ccelum aperiri: aperi-
untur plurimi, ut descendant non ab uno, sed ab omnibus ccelis
angeli ad eos qui salvandi sunt. Angeli qui ascendebant et descen-
debant super Filium hominis, et accesserunt ad eum, et ministrabant
ei. Descenderunt autem angeli, quia prior descenderat Christus,
metuentes descendere priusquam Dominus virtutum omnium rerum-
que praeciperet. Quando autem viderunt principem militias coelestis
in terrestribus locis commorari, tune per apertam viam ingressi sunt
sequentes Dominum suum, et parentes voluntati ejus qui distribuit
eos custodes credentium nomini suo. Tu heri sub daemonic eras,
hodie sub angelo. Nolite, inquit Dominus, contemnere unum de
minimis istis qui sunt in ecclesia. Amen enim dico vobis, quia angeli
eorum per omnia vident faciem Patris qui est in coelis. Obsequuntur
saluti tuae angeli, concessi sunt ad ministerium Filii Dei, et dicuntinter
se : si ille descendit, et descendit in corpus ; si mortali indutus est
carne, et sustinuit crucem, et pro hominibus mortuus est, quid nos
quiescimus ? quid parcimus nobis ? Eja omnes angeli descendamus
e ccelo. Ideo et multitudo militiae ccelestis erat laudantium et
glorificantium Deum, quando natus est Christus. Omnia angelis
plena sunt: veni, angele, suscipe sermone conversum ab errore
pristino, a doctrina daemoniorum, ab iniquitate in altum loquente :
et suscipiens eum quasi medicus bonus confove atque institue, par-
vulus est, hodie nascitur senex repuerascens: et suscipe tribuens ei
baptismum secundae regenerations, et advoca tibi alios socios mini-
sterii tui, ut cuncti pariter eos qui aliquando decepti sunt, erudiatis
ad fidem. Gaudium enim est majus in coelis super unum peccatorem
poenitentiam agentem, quam supra nonaginta novem. justos quibus non
opus est poenitentia. Exultat omnis creatura, collastatur et applaudit
his qui salvandi sunt. Nam expectatio creatures revelationemfiliorum
Dei expectat. Etlicetnolintii qui scripturas apostolicas interpolave-
runt istiusmodi sermones inesse libris eorum quibus possit Creator
Christus approbari, expectat tamen omnis creatura filios Dei, quando
liberentur a delicto, quando auferentur de Zabuli manu, quando rege-
nerentur a Christo. Verum jam tempus est, ut de praesenti loco ali-
qua tangamus. Vidit Propheta non visionem, sed visiones Dei.